stanford-oval/wikipedia huggingface dataset:
כדורסל
מהלך המשחק > עבירות

אף שמגע מותר במשחק הכדורסל - כל מכה, דחיפה, החזקה ומגע בעזרת שתי ידיים בו זמנית על השחקן התוקף, נשרקת עבירה. בנוסף, בניסיון לחטוף את הכדור אין לגעת בו ביד (או בעיקר, בכף היד) האוחזת את הכדור. כן גם כאשר שחקן תוקף (שחקן עם כדור) נתקע בשחקן יריב בחוזקה, זורק את הכדור אל עבר ראשו, שולח מרפק או "מטפס" עליו בדרך ללקיחת ריבאונד, תישרק לחובתו "עבירת תוקף".
במקרה שבוצעה עבירה על שחקן שזרק את הכדור לסל או היה במהלך של זריקה לסל הוא יקבל שתי זריקות מקו העונשין. אם בעת העבירה הוא זרק מעבר לקשת שלוש הנקודות הוא יקבל שלוש זריקות מקו העונשין. במקרה ולמרות העבירה המהלך הצליח והכדור נכנס לסל, הסל יחשב ובנוסף יקבל השחקן זריקת עונשין אחת. כל קליעה מקו העונשין מקנה נקודה אחת. אם אותה קבוצה ביצעה ארבע עבירות ברבע אחד, כל עבירה נוספת באותו הרבע תוביל לשתי זריקות עונשין של היריבה, גם אם השחקן עליו בוצעה העבירה לא היה במהלך זריקה לסל. שחקן שביצע 5 עבירות (או 6 עבירות ב-NBA) מורחק עד סיום המשחק.
עבירה קשה במיוחד או עבירה שאינה תואמת את רוח המשחק נקראת "עבירה בלתי ספורטיבית" ומעניקה לקבוצה היריבה שתי זריקות מקו העונשין כשלאחריהן תזכה גם בכדור מן הצד. במקרה שבו אותו שחקן ביצע פעמיים באותו משחק עבירה בלתי ספורטיבית, או שהעבירה שבוצעה חמורה במיוחד השחקן הפוגע יורחק מידית מהמשחק. התנהגות בלתי ספורטיבית של שחקן או מאמן שאינה קשורה למהלכו השוטף של המשחק נקראת "עבירה טכנית" ותעניק זריקה אחת ולאחריה השופט ימשיך את המשחק מהנקודה שעצר.
מהלך המשחק > חוקים נוספים

שעון זריקות או שעון התקפה - לקבוצה אסור להחזיק את הכדור יותר מ-24 שניות ללא זריקה לסל היריב אשר פגעה בטבעת, בעבר היה הזמן המותר 35 שניות. שעון זריקות זה נכנס לתוקף רק בשנת 1954, כשלפני כן לא הייתה הגבלת זמן כלל. כמו כן על הקבוצה התוקפת להגיע למחצית המגרש של היריבה בתוך 8 שניות (בעבר 10) מתחילת ההתקפה, ולאחר שהגיעה למחצית המגרש של היריבה אסור לה לחזור לחלק המגרש שלה.
אסור ללכת תוך אחיזה בכדור ("צעדים"). הצעד המקסימלי המותר הוא צעד וחצי: הרגל הראשונה לגעת ברצפה עם תפיסת הכדור נקבעת כ"רגל ציר", ואת הרגל השנייה ניתן להזיז ללא מגבלה, אך מרגע שהוא מרים את רגל הציר עליו למסור את הכדור או לזרוק לסל לפני שרגל הציר נוגעת שוב ברצפה. כמו כן אסור לבעוט בכדור בכוונה תחילה ("רגל") או לכדרר כדור בשנית לאחר שכודרר ונתפס ("דאבל"). במקרה בו נוחת השחקן באותו הרגע שרגל הציר שלו נוגעת ברצפה ("צעד שלישי" כביכול), והכדור מתנתק מידו, תישרק שריקת צעדים, אך הסל יהיה ניתן להיחשב.
לשחקן תוקף אסור לשהות ברחבת העונשין של הקבוצה היריבה יותר משלוש שניות ללא זריקת הכדור לסל (בליגת ה-NBA אסור גם לשחקן המגן). החוק גם אוסר התמסרות של יותר מפעמיים בין שני שחקנים הממוקמים בתוך ה"צבע".
אין לחסום את הכדור לאחר שירד במעופו אל עבר הטבעת, או כאשר הכדור נמצא מעל הטבעת (גול-טנדינג). במקרה של הפרה של חוק זה תחשב הזריקה כקליעה מוצלחת.
אין לחסום את הכדור אחרי שפגע בקרש. במקרה של הפרה של חוק זה תחשב הזריקה כקליעה מוצלחת.
מושגי יסוד בכדורסל > עמדות

אף שהחוקים לא קבעו קיום של עמדות ברורות, הן נוצרו כחלק מהתפתחותו של המשחק. בחמשת העשורים הראשונים של המשחק הגדרת העמדות הייתה שני גארדים, שני פורוורדים וסנטר. מאז שנות השמונים הוגדרו עמדות מפורטות יותר:
רכז (Point Guard - PG) - עמדה 1 - תפקידו לנהל את ההתקפות של הקבוצה על ידי שליטה בכדור וקבלת החלטות כמו למי למסור ומתי, מתי לזרוק, איזה תרגיל לבצע. לרוב זהו השחקן הנמוך בקבוצה.
קלע (Shooting Guard - SG) - עמדה 2 - תפקידו העיקרי בהתקפה הוא להגיע למצבי קליעה ולשים את הכדור בסל. לרוב זהו שחקן נמוך יחסית וזריז. בעברית נהוג לכנות תפקיד זה בכינוי "קלע" שכן באופן מסורתי תפקיד זה נועד לשחקנים בעלי קליעה מדויקת. נקרא גם "סקנד גארד" (Second Guard) שפירושו "הגארד השני" (לצד הרכז).
סמול פורוורד (Small Forward - SF) - עמדה 3 - תפקידו הוא המגוון ביותר בדרך כלל והוא צריך לשלוט ברוב היכולות הדרושות. לרוב קולע מחצי מרחק או חודר לסל. בעברית מכונה התפקיד גם "שחקן חצי פינה".
פאוור פורוורד (Power Forward - PF) - עמדה 4 - תוקף לרוב קרוב לסל ועם הגב אליו, לעיתים גם בעל קליעה טובה מ"חצי מרחק". בהגנה אזורית שומר מתחת לסל (באזור ה"צבע"), לוקח ריבאונדים ונותן חסימות. לרוב שחקן גבוה וחזק. בעברית מכונה התפקיד גם "שחקן חצי פינה", "שחקן ציר-פינה" או "שחקן פינה".
סנטר (Center - C) - עמדה 5 - שחקן ציר. משתמש לרוב בגובהו או בממדיו הפיזיים הגדולים כדי לקלוע מתחת לסל בהתקפה או לשמור על הסל מפני חדירות בהגנה ולקחת ריבאונדים, לבצע חסימות ו"לשלוט" מתחת לסלים. זהו שחקן שהוא בדרך כלל חלש בקליעה "מבחוץ". בעברית נהוג לכנות תפקיד זה בכינוי שחקן ציר, שכן הוא השחקן שנמצא קרוב למרכז "אזור הצבע" ומשחק ההתקפה של הקבוצה נע סביבו.
בפועל, הגדרת התפקיד של העמדות היא גמישה, ולעיתים מאמנים בוחרים להשתמש בהרכבים אחרים או להגדיר תפקידים שונים. בנוסף קיימים שחקנים המסוגלים לשחק ביותר מעמדה אחת.
מושגי יסוד בכדורסל > ריבאונד

תפיסת הכדור לאחר החטאה, נקראת כדור חוזר או מאנגלית ריבאונד. אם הכדור שהוחטא נתפס על ידי שחקן הקבוצה המתגוננת הריבאונד נקרא "ריבאונד הגנה" וכאשר הקבוצה שזרקה והחטיאה היא זו שזכתה בכדור החוזר הריבאונד נקרא "ריבאונד התקפה". לזכייה בריבאונד במשחק הכדורסל מיוחסת חשיבות רבה הן בממד האישי והן בממד הקבוצתי והוא נחשב לאחת הקטגוריות החשובות בסטטיסטיקת המשחק. בדרך כלל הריבאונדרים המובילים בכל קבוצה הם שחקניה הגבוהים. הדבר נובע משתי סיבות: האחת היא יתרונם הפיזי וקרבתם אל הכדור - ידם תגיע רחוק יותר. הסיבה השנייה היא שגם בהגנה וגם בהתקפה ממוקמים בדרך כלל הגבוהים בקרבת הסל ולכן הם אלה שנמצאים באזור בו במרבית המקרים נופל הכדור. בדרך כלל לשחקני ההגנה יש יותר סיכויים לקחת את הריבאונד.
מושגי יסוד בכדורסל > אסיסט

אסיסט (מהמילה האנגלית "Assistance" - עזרה) הוא מהלך שבו שחקן מוסר את הכדור לחברו ומעמיד אותו בעמדה שבה הוא יכול לקלוע סל. מסירה למצב קליעה חופשי, ללא שומר, ל-3 נקודות תחשב גם כאסיסט אם השחקן אכן יקלע את הסל. השחקנים המובילים בקטגוריה זו הם בדרך כלל הרכזים, שהתפקיד דורש מהם 'ראיית משחק', שליטה טובה בכדור ויכולת מסירה טובה. אסיסט מקביל לבישול בכדורגל.
מושגי יסוד בכדורסל > חטיפה

זהו מהלך המתבצע כאשר שחקן ההגנה חוטף את הכדור מהשחקן היריב. לעיתים קרובות מאוד חטיפה מהווה הזדמנות להתקפה מתפרצת בצד השני ולנקודות קלות. השחקן בעל מספר החטיפות הרב ביותר בהיסטוריה של ה-NBA הוא ג'ון סטוקטון עם 3,265 חטיפות בקריירה, אחריו מגיע ג'ייסון קיד ושלישי מייקל ג'ורדן. לארי קינון וקנדל גיל מחזיקים במשותף בשיא החטיפות במשחק בודד: 11 במספר. אלווין רוברטסון אוחז בממוצע הגבוה ביותר של חטיפות למשחק במשך כל הקריירה: 2.71, כמו גם בשיא מספר חטיפות לעונה בודדת: 301 חטיפות בעונה.
מושגי יסוד בכדורסל > חסימה

חסימה או בלוק היא מהלך המבוצע כאשר היריב זורק לסל, ושחקן אחר חוסם את הכדור ומסיט אותו ממסלולו. את החסימה אסור לבצע מהרגע שהכדור עבר את שיא הגובה והוא מתחיל לרדת (הזריקה לסל היא בדרך כלל קשתית). לשחקן החוסם אסור לגעת בידו בקרש הסל בשום אופן, אם הוא עושה זאת הזריקה תחשב לסל.
בין החוסמים הידועים ביותר הם - האקים אולג'ואן, דיקמבה מוטומבו, כרים עבדול-ג'באר ואלונזו מורנינג.
ליגות, תחרויות ואגודות

ליגת הכדורסל הנחשבת לטובה בעולם היא ליגת ה-NBA בארצות הברית שם המשחק שונה במקצת מאירופה, הן בחוקיו והן בסגנון המשחק הנהוג בו. גם ליגת המכללות בארצות הברית (NCAA) היא ליגה פופולרית ומצליחה. המשחק פופולרי מאוד גם בבתי ספר תיכוניים בארצות הברית.
באירופה קיימות ליגות מקומיות בכל מדינה, ובנוסף משוחק טורניר היורוליג בהשתתפות מיטב הקבוצות באירופה. טורניר זה נחשב ליוקרתי והחשוב ביותר באירופה. ישנם גם טורנירים נוספים בעלי חשיבות פחותה כגון: יורוקאפ, ליגת האלופות בכדורסל, יורופקאפ והליגה האדריאטית.
הגוף המנהל את הכדורסל ברחבי העולם הוא פיב"א. תחתיו פועלים גופים אזוריים המסועפים לו, ואחראים על היבשת שלהם: פיב"א אירופה, פיב"א אמריקה, פיב"א אפריקה, פיב"א אסיה ופיב"א אוקיאניה. משחקי כדורסל בינלאומיים מתקיימים גם במסגרת נבחרות לאומיות כגון: הטורניר האולימפי, גביע העולם בכדורסל ואליפות אירופה בכדורסל.
ליגות, תחרויות ואגודות > כדורסל בישראל

הכדורסל הישראלי מנוהל על ידי איגוד הכדורסל בישראל המונה 200 ליגות שונות ומעל כ-2,000 קבוצות בתוכן רשומים מעל כ-30,000 שחקנים פעילים. הכדורסל הישראלי כולל ליגות ילדים, נוער ומבוגרים, לנשים ולגברים, כשהליגות החשובות ביותר הן ליגת העל לגברים, וליגת העל לנשים. ליגת העל לגברים ולנשים מנוהלת על ידי ארגון הנקרא מנהלת ליגת העל.
הכדורסל הישראלי מיוצג על ידי נבחרות ישראל ברמות הגילאים השונות החל מילדים ונוער ועד לנבחרות הבוגרות, לגברים ולנשים. ההישג הגדול ביותר של נבחרת הגברים של ישראל הוא מקום שני באליפות אירופה 1979.
קבוצת מכבי תל אביב מחזיקה במרבית אליפויות הליגה וגביעי המדינה, ואף זכתה 6 פעמים באליפות אירופה ופעם אחת בגביע הבין-יבשתי.
ראו גם

טקטיקה בכדורסל
משחקים מבוססי כדורסל
הערות שוליים

↑  Official Basketball Rules 2020, pages 6, 8, באתר פיב"א
↑  ynet ספורט, היסטוריה: צפו בסל הראשון אי פעם ששווה ארבע נקודות במשחק רשמי, אתר וויינט, 18 באוגוסט 2024
↑  דף על שיאי החטיפות הנוכחיים ב-NBA, קטגוריה שהחלו לתעד בעונת 1973/4
| ענפי ספורט אולימפיים |
| --- | --- | --- |
| משחקי הקיץ | משחקי הקיץ |  |
| אופניים | אופני BMX • אופני BMX בסגנון חופשי • אופני הרים • אופני כביש • אופני מסלול |  |
| משחקי כדור | בדמינטון • גולף • הוקי שדה • טניס • טניס שולחן • כדורגל • כדוריד • כדורמים • כדורסל • כדורסל 3x3 • כדורעף • כדורעף חופים • רוגבי שביעיות |  |
| ספורט גופני | אתלטיקה • ברייקינג • הרמת משקולות • טיפוס • טריאתלון • ירי תחרותי • סקייטבורדינג • סיף • קרב חמש מודרני • קשתות |  |
| התעמלות | התעמלות אמנותית • התעמלות מכשירים • טרמפולינה |  |
| ספורט ימי | גלישת גלים • חתירה • קאנו/קיאק • שיט |  |
| ענפי קרב | אגרוף • ג'ודו • היאבקות (סגנון חופשי, סגנון יווני רומי) • טאקוונדו |  |
| רכיבה | איוונטינג • רכיבה אמנותית • קפיצות ראווה |  |
| שחייה | קפיצה למים • שחייה תחרותית • שחייה צורנית • שחייה במים פתוחים |  |
| משחקי החורף | משחקי החורף |  |
| ענפי קרח | הוקי קרח • קרלינג |  |
| סקי | ביאתלון • גלישת שלג • סקי אלפיני • סקי בסגנון חופשי • סקי למרחקים • סקי נורדי משולב • קפיצות סקי |  |
| מזחלות | בובסלי • סקלטון • לוז' |  |
| החלקה על הקרח | החלקה אמנותית • החלקה מהירה • החלקה מהירה במסלול קצר |  |
| ענפי עבר במשחקי הקיץ | ענפי עבר במשחקי הקיץ |  |
| ענפי עבר | בייסבול • כדור בסקי • כדור כף יד • כדור מחבט • לקרוס • מרוץ סירות מנוע • משיכת חבל  • סופטבול • פולו • קרוקט • קרוקט אמריקאי • קראטה • קריקט |  |
| --- | --- |
בקרת זהויות :  NLI: 987007284635505171  BNE: XX528013  BnF: cb119402843 (data)  GND: 4004646-1  LCCN: sh85012111  NARA: 10647372  NDL: 00560546  NKC: ph114127 
מגרש הכדורסל הראשון בספרינגפילד
תרשים המגרש
תרשים הסל
פסל שחקני כדורסל של הפסל דניאל בהריר במכון וינגייט
שלישיית שופטים מתייעצים זה בזה במהלך משחק
תרשים רחבת הסל
כדורסלנית חוסמת זריקה
ג'יימי קנדי

| --- | --- |

ג'יימי קנדי, 2012
 לידה:  25 במאי 1970 (בן 54) פילדלפיה, פנסילבניה, ארצות הברית ארצות הברית
 שם במה:  Jamie Kennedy 
 שם לידה:  ג'יימס הארווי קנדי
 מדינה:  ארצות הברית
 תקופת הפעילות:  מ-1989
 עיסוק:  שחקן, קומיקאי, תסריטאי, מפיק
 מקום לימודים:  בית הספר הבריטי-אמריקאי למשחק  תיכון מונסיניור בונר 
 בן או בת זוג:  ג'ניפר לאב יואיט (מרץ 2009–מרץ 2010)  ריטה וולק 
 פרסים והוקרה:  Blockbuster Entertainment Awards  Stinkers Bad Movie Awards 
 http://jamiekennedyworld.com/
 פרופיל ב-IMDb
 
ג'יימס "ג'יימי" הארווי קנדי (באנגלית: James "Jamie" Harvey Kennedy; נולד ב-25 במאי 1970) הוא שחקן וקומיקאי אמריקאי. קנדי גילם את רנדי מיקס בסדרת סרטי "צעקה" (1996–2000) ומספר רב של דמויות ב"הניסוי של ג'יימי קנדי" (2002–2004) בערוץ The WB. תפקידיו הקולנועיים האחרים של קנדי כוללים את "רומיאו וג'ולייט" (1996), "שחק אותה סטאר" (1999), "המבוקשים של מליבו" (2003), "מוצאים את האושר" (2009) ו"מעשים טובים" (2012).
הוא כיכב בדרמה ששודרה בערוץ CBS, "הלוחשת לרוחות" (2005–2010) וסיפק עבודת קול עבור "המופע של קליבלנד" (2009–2013). קנדי עוסק בקביעות כסטנדאפיסט.
ביוגרפיה

קנדי נולד ב-25 במאי 1970 בדרבי עילית, פרבר בפילדלפיה, פנסילבניה. קנדי גדל כקתולי. הוא למד וסיים את בית הספר התיכון מונסיניור בונר בשנת 1988. לאחר סיום לימודיו בתיכון, החל קנדי את קריירת המשחק שלו כניצב בהוליווד; ובמקביל, עבד על חיקויים.
חיים אישיים

קנדי יצא עם כוכבת "הלוחשת לרוחות", ג'ניפר לאב יואיט, ממרץ 2009 עד מרץ 2010.
קנדי היה פעיל במסע התיירות של קליפורניה, לאחר שהופיע במספר פרסומות עם המושל ארנולד שוורצנגר.
דיסקוגרפיה

"פיצוץ" (2006)
הערות שוליים

↑  Kennedy does stand-up (אורכב 10.06.2011 בארכיון Wayback Machine) Dailytargum.com
↑  Jamie Kennedy: Man-Child In The Promised Land | Mens Magazine Online (אורכב 09.05.2008 בארכיון Wayback Machine)
↑  Barry, Rebecca (13 באוגוסט 2006). "A quick word with Jamie Kennedy". The New Zealand Herald. נבדק ב-9 בספטמבר 2010. {{cite news}}:  (עזרה)
↑  "Jamie Kennedy Talks 'Buddy Hutchins' and 'Tremors 5′". BloodyDisgusting.com. 27 באפריל 2010. נבדק ב-30 במרץ 2012. {{cite web}}:  (עזרה)
↑  "2005 RAZZIE Nominees & "Winners"". Razzies.com. אורכב מ-המקור ב-28 בפברואר 2012. נבדק ב-30 במרץ 2012. {{cite web}}:  (עזרה)
↑  Sliwinski, Alexander (19 ביולי 2007). "Watch Activision alienate E3 audience with Jamie Kennedy". Joystiq. נבדק ב-30 במרץ 2012. {{cite web}}:  (עזרה)
↑  Kennedy, Jamie. "Jamie Kennedy Reacts to E3 TRAINWRECK". YouTube.
↑  Jamie Kennedy review(הקישור אינו פעיל)
↑  "California's new winter tourism ad to star Jamie Kennedy, Arnold Schwarzenegger". Industry.visitcalifornia.com. אורכב מ-המקור ב-26 באוקטובר 2008. נבדק ב-30 במרץ 2012. {{cite web}}:  (עזרה)
↑  "Jamie Kennedy, Cinephile, Returning in 'Scream IV'". Bloody-disgusting.com. 14 באפריל 2010. נבדק ב-30 במרץ 2012. {{cite web}}:  (עזרה)
↑  "Jamie Kennedy NOT Back for Scream 4!". Dread Central. 27 באפריל 2010. נבדק ב-30 במרץ 2012. {{cite web}}:  (עזרה)
↑  "Interview: Jamie Kennedy, 'Buddy Hutchins'". Renegade Cinema. 21 בפברואר 2015. נבדק ב-21 בפברואר 2015. {{cite web}}:  (עזרה)
↑  "Exclusive: Jamie Kennedy Talks Buddy Hutchins, Chainsaws, and Tremors 5". dreadcentral.com. 18 בפברואר 2015. {{cite web}}:  (עזרה)
↑  "Tremors 5 Shakes, Rattles, and Rolls in October 2015". dreadcentral.com. 7 בינואר 2015. {{cite web}}:  (עזרה)
↑  Gingold, Michael (February 26, 2015). "Jamie Kennedy Talks 'BUDDY HUTCHINS,' 'TREMORS 5' and More" (אורכב 08.09.2017 בארכיון Wayback Machine). Fangoria.
↑  Chiu, Alexis (12 במרץ 2010). "Jennifer Love Hewitt and Jamie Kennedy Split". People. נבדק ב-16 ביוני 2011. {{cite web}}:  (עזרה)
| --- | --- |
בקרת זהויות :  NLI: 987011218094005171  PLWABN: 9810548376505606  BnF: cb15043241j (data)  GND: 141222220  ISNI: 0000 0001 1447 175X  LCCN: no98014515  MusicBrainz: a1e1ceb3-0ca4-462d-9db6-8f3f3b8e7988  NKC: xx0222109  NTA: 142902853  VIAF: 68542537   WorldCat (עם VIAF): 68542537 
קנדי, 2012
קנדי וג'ניפר לאב יואיט, 2009
התאחדות הכדורסל הספרדית

| --- | --- |

 ענפי ספורט:  כדורסל
 תחום השיפוט:  ספרד ספרד
 השתייכות:  פיב"א   פיב"א אירופה
 תאריך ההשתייכות:  1934
 מיקום המטה:  מדריד
 נשיא:  חורחה גרבאחוסה
 יושב ראש:  Elisa Aguilar 
 תאריך ייסוד:  1923
 www.feb.es
 
התאחדות הכדורסל הספרדית (בספרדית: Federación Española de Baloncesto, "פדרציית הכדורסל הספרדית המלכותית", בקיצור FEB) הוא הגוף המנהל של הכדורסל בספרד. המטה שלה נמצא במדריד, בירת ספרד.
ההתאחדות מארגנת את LEB Oro (הליגה השנייה), LEB Plata (הליגה השלישית) ו-Liga EBA (הליגה הרביעית). הם גם מנהלים את הפרימרה דיויסיון (הליגה החמישית) בסיוע התאחדויות הכדורסל האזוריות.
ההתאחדות אחראית גם על מינוי הנהלת נבחרות הכדורסל לגברים, נשים ונוער. נכון לשנת 2020, בהתאחדות יש 3,361 מועדונים רשומים ו-376,352 כדורסלנים מאוגדים, והיא ההתאחדות השנייה בגודלה במדינה אחרי פדרציית הכדורגל.
תחרויות

ה-FEB מארגן מספר תחרויות:
גביעי המדינה:
גביע נסיך אסטוריאס
גביע ה-LEB Plata
תחרויות נשים:
ליגה פמנינה
ליגה פמנינה 2
גביע המלכה הספרדית בכדורסל
הסופר קאפ הספרדי
ראו גם

נבחרת ספרד בכדורסל
נבחרת ספרד בכדורסל נשים
נבחרת ספרד בכדורסל עד גיל 20
כדורסל בספרד
פדרציית הכדורגל הספרדית המלכותית
הערות שוליים

↑  "Spain FIBA Europe". eurobasket.com. נבדק ב-2019-06-22.
↑  "Yearbook of Sports Statistics 2021" (PDF). www.culturaydeporte.gob.es. Ministry of Culture and Sport. במאי 2021. pp. 115 and 125. {{cite web}}:  (עזרה)
| --- | --- |
בקרת זהויות :  BNE: XX254180  SUDOC: 142532452  VIAF: 138996378   WorldCat (עם VIAF): 138996378
פרס סטלייט לבמאי הטוב ביותר

| --- | --- |

הזוכה בפרס לשנת 2024, בריידי קורבט
 מדינה:  ארצות הברית ארצות הברית
 הגוף המעניק:  האקדמיה הבינלאומית לעיתונאות
 תקופת הפרס:  1996–הווה (כ־29 שנים)
 המספר הרב ביותר של זכיות:  ג'ואל כהן וג'יימס קמרון (2)
 המספר הרב ביותר של מועמדויות:  סטיבן ספילברג (6)
 www.pressacademy.com
פרס סטלייט לבמאי הטוב ביותר (אנגלית: Satellite Award for Best Director) הוא פרס המוענק מדי שנה על ידי האקדמיה הבינלאומית לעיתונאות. הפרס מוענק לבמאי מצטיין על עבודתו בסרט קולנוע, כחלק מטקס פרסי סטלייט, המתקיים מאז 1996.
זוכים ומועמדים

הערה: הזוכה מסומן בצבע
הערות שוליים

↑  AwardsWatch - 2024 International Press Academy Satellite Awards Nominations: ‘The Brutalist,’ ‘Shōgun’ Lead, AwardsWatch, ‏2024-12-16 (באנגלית אמריקאית)
↑  I. P. A. Admin, IPA Reveals Winners for the 29th Satellite Awards | International Press Academy (באנגלית אמריקאית)
סטיבן ספילברג הוא שיאן המועמדויות, עם שש מועמדויות.
בין עשרות הבמאים המועמדים לפרס, יש רק כמה נשים בולטות, כמו קתרין ביגלו (בתמונה), ג'יין קמפיון, גרטה גרוויג ושרה פולי.
כאב בטן

| --- | --- |
חלוקה של הבטן לאזורים, שלפיהם ניתן למקם כאב בטן.
חלוקה של הבטן לאזורים, שלפיהם ניתן למקם כאב בטן.
 מיקום אנטומי:  בטן 
 טיפול:  cajeput oil 
 קישורים ומאגרי מידע
 MeSH:  D015746
 MedlinePlus:  003120
 סיווגים
 ICD-10:  R10
 ICD-11:  MD81 
 
כאב בטן הוא תסמין המבטא אי-נוחות בבטן כתוצאה מתהליך פתולוגי אשר נובע מגירוי או מנזק בדופן הבטן, בחלל הבטן או באיברים סמוכים. מדובר בתסמין של פתולוגיות רבות עם אבחנה מבדלת ארוכה.
סוגי כאב בטן

כאב בטן קרבי (ויסצרלי) נובע מפתולוגיה באיברים פנימיים הגורמת למתיחה של הצפק הקרבי, שאיתם הוא בא במגע. זהו כאב עמום, אשר בא והולך לסירוגין, ולפעמים שורף. החולה מתקשה למקם באופן ממוקד את הכאב. כאב סומטי הוא כאב חזק, חד וממוקד הנובע מגירוי של הצפק הדופני. כאב זה משתנה בתנועה ובשיעול. כאב מושלך נובע מפתולוגיות בבית החזה או באגן, אולם הוא מתבטא בבטן.
כאב בטן כרוני הוא כאב בטן הנמשך מעל שישה חודשים. לכאב זה יכול להיות רקע אורגני או רקע תפקודי. כאב אורגני נובע מתהליך פתולוגי באיבר וגורם לחולה להתעורר משינה. כאב תפקודי, כמו בתסמונת המעי הרגיז, הוא יותר שכיח מבין הכאבים הכרוניים. לרוב הוא מערב יותר מאיבר אחד והוא אינו מעיר משינה. הוא שכיח יותר בנשים ובמקרי התעללות, למשל, דחק מגביר אותו וקיימת בעקבותיו נטייה לדיכאון.
גישה אבחנתית > אנמנזה > מיקום

אף שמיקום הכאב יכול שלא להיות ממוקד, ניתן להצביע באופן כללי על אזור הכאב, בין אם בחלוקה לפי רביעים ובין אם בחלוקה לפי גובה. כמו כן, שינויים במיקום יכולים להצביע על הסיבה לכאב.
| סיבות לכאב בטן לפי אזורים (רשימה חלקית)> לפי רביעים |
| --- | --- |
רביע ימני עליון: דלקת כבד, דלקת כיס המרה, דלקת צינורות המרה, דלקת ריאות באונה התחתונה של הריאה הימנית, מורסה תחת הסרעפת
רביע ימני תחתון: דלקת התוספתן, בקע מפשעתי, אבנים בכליות, אבנים בדרכי השתן, מחלות מעי דלקתיות, דלקת החצוצרה, היריון חורג, פתולוגיות בשחלה
רביע שמאלי עליון: אוטם בטחול, מורסה בטחול, דלקת רפידת הקיבה, כיב פפטי
רביע שמאלי תחתון: דיברטיקוליטיס, בקע מפשעתי, אבנים בכליות, אבנים בדרכי השתן, מחלות מעי דלקתיות, דלקת החצוצרה, היריון חורג, פתולוגיות בשחלה
לפי גובה
רום הבטן: כיב פפטי, דלקת רפידת הקיבה, דלקת לבלב, רפלוקס קיבתי ושטי, אוטם שריר הלב, פריקרדיטיס
גובה הטבור: דלקת לבלב, חסימת מעיים, שלב מוקדם של דלקת התוספתן, פתולוגיות של המעי הדק, גסטרואנטריטיס
אגן: זיהום בדרכי השתן, דלקת הערמונית, חסימת מוצא שלפוחית השתן, מחלה דלקתית של האגן, פתולוגיות של הרחם
מפושט בכל הבטן: גסטרואנטריטיס, איסכמיה של המעי, חסימת מעיים, קטואצידוזיס סוכרתי, תסמונת המעי הרגיז, קדחת ים תיכונית משפחתית, דלקת לבלב אוטואימונית, חסר בוויטמין D, אי-ספיקת בלוטת יותרת הכליה.
גישה אבחנתית > אנמנזה > היסטוריה רפואית

בירור של היסטוריה של כאבים, תרופות, רקע סוציאלי רקע רפואי משפחתי יכולים לסייע בבירור סיבת הכאב.
גישה אבחנתית > אנמנזה > הופעת הכאב ותזמונו

הופעה פתאומית חריפה של הכאב, בטן חריפה, דורשת אבחנה והתערבות באופן מיידי. דוגמאות להופעה פתאומית מסכנת חיים: נקב של המעי או של כלי דם, אוטם של המעי וקרע של כלי דם גדול בעקבות מפרצת. כאב גם יכול להתחיל לאט ולהתגבר, כמו בדלקת התוספתן, בגסטרואנטריטיס ובאבנים בכליות ובמרה.
גישה אבחנתית > אנמנזה > גורמים מחמירים ומקלים

כאשר תנועה מחמירה את הכאב, הדבר מעלה חשד למעורבות הצפק. מאידך, כאשר החולה באי-שקט ואינו יכול למצוא מנוחה, הדבר מעלה חשד לפתולוגיה שמקורה בכליה. אכילה לרוב מקלה כאבים שמקורם בכיב פפטי בתריסריון ומחמירה כיב פפטי בקיבה וכאבים שמקורם במעי הדק. ארוחה שומנית מחמירה כאבים שמקורם בדרכי המרה.
גישה אבחנתית > אנמנזה > סימנים נלווים

בירור סימנים נלווים גם כן יכול לכוון את הרופא לאבחנה. עם הסימנים האלה נמנים: חום, צהבת, שלשול ועצירות, צבע השתן והיריון.
גישה אבחנתית > בדיקה גופנית

סדר הבדיקה הגופנית בתלונות המערבות את הבטן מתחיל בבדיקת הסימנים החיוניים. לאחר מכן, הרופא מתבונן בבטן, למשל על הסימטריה שלה, וממשיך בהאזנה לפריסטלטיקה של המעיים. המישוש והניקוש מתחילים מהאזור המרוחק מהכאב ומתקרבים אליו. מטרת המישוש היא למצוא אזורי רגישות, סימנים של התגוננות והגדלה של איברים או מציאת גושים. נוסף על בדיקה של הבטן, מתבצעות גם בדיקה רקטלית ובדיקה וגינלית, וכן בדיקה של הלב ומערכת הנשימה.
גישה אבחנתית > בדיקות מעבדה והדמיה

בבדיקות מעבדה נבדקים בבדיקת דם ספירת הדם והדיפרנציאל. ממצאים של אנמיה יכולים להעיד על דלקת מעי איסכמית, הרעלת עופרת או מחלת מעי דלקתית. לויקוציטוזיס יכול להעיד על מחלה זיהומית או דלקתית. כמו כן נבדקים בבדיקת דם תפקודי כבד לבירור דלקת כבד או חסימה בדרכי מרה, רמות עמילאז לבירור דלקת לבלב, HCG להיריון, אלקטרוליטים, גזים בדם לחמצת מטבולית ושקיעת דם, אשר מוחשת במחלות אוטואימוניות, מחלת קרוהן וקדחת ים תיכונית משפחתית. בדיקת שתן משמשת לבדיקת זיהום או אבנים בדרכי השתן.
מבחינה רדיולוגית, צילום בטן וצילום חזה יכולים לתת מידע על התנקבות כיב ודלקת ריאות. בדיקת אולטרה סאונד יכולה לזהות תסמינים במרה ובאגן, ואולטרה סאונד אנדוסקופי גם פתולוגיות בלבלב. אולטרה סאונד גינקולוגי עשוי לאבחן בעיות באגן. CT בטן הפך לבדיקה הראשונה בחדר מיון לאבחון כאבי בטן חריפים. הוא מסייע בממצאים דלקתיים, בממצאים של כלי הדם ובאיברים מוצקים. MRI גם כן יכול לשמש לפעולה זו, אך הוא אורך זמן רב יותר. אלקטרוקרדיוגרם מסייע לברר בעיות לבביות שיכולות להתייצג בכאב ברום הבטן.
טיפול

הטיפול בכאב בטן הוא בראש וראשונה לפי האבחנה של הגורם לכאב. ללא אבחנה של הגורם, ניתן לטפל בטיפול תומך ומקל, למשל במשכך כאבים.
ראו גם

בטן חריפה
דלקת הקיבה והמעיים
נפתלי אלטר

| --- | --- |

נפתלי אלטר בהופעה בפופיק, 2013
 לידה:  3 ביוני 1947 (בן 77) תל אביב, פלשתינה (א"י) 
 מוקד פעילות:  ישראל 
 תקופת הפעילות:  מ-1968
 עיסוק:  במאי קולנוע, מוזיקאי
 שפה מועדפת:  עברית 
 בן או בת זוג:  אירית אלטר 
 צאצאים:  רוני אלטר 
 מספר צאצאים:  2 
 פרסים והוקרה:  פרס אופיר למוזיקה המקורית הטובה ביותר 
 nm0022749/ פרופיל ב-IMDb
 
נפתלי אלטר (נכתב לעיתים: אלתר; נולד ב-3 ביוני 1947) הוא מלחין, פזמונאי, זמר, מפיק, שחקן, תסריטאי ובמאי קולנוע ישראלי.
ביוגרפיה

נפתלי אלטר נולד ב-1947 בתל אביב. בסוף שנות ה-60 היה שותף להרכב המוזיקלי "המתקוממים", שבו ניגן באורגן. משנות ה-70 החל להלחין שירים. ב-1973 הפיק את סרטו של אסי דיין "הזמנה לרצח", כתב איתו את התסריט, והלחין את פסקול הסרט.
ב-1974 הלחין חלק מהשירים באלבומו השני של אושיק לוי, ביניהם "יונתן סע הביתה", "ניגון עתיק" ו"לא הכרתי אותך מקרוב". ב-1975 הוציא אלטר שיר עצמאי לרדיו בשם "ועכשיו שרים". ב-1976 הוציא אלבום משותף עם אושיק לוי, "איפה טעינו", שמתוכו התפרסמו השירים "איפה טעינו" ו"זכרון יעקב", שאת מילותיו כתב אלטר. בשנת 1978 הלחין את השיר טוליק שכתבה רמה סמסונוב, עבור לוי שביצע את השיר בפסטיבל שירי הילדים מס' 9. כשני עשורים אחר כך, ב-1995, חזר לשתף עמו פעולה באלבומו "לפעמים לא בכוונה".
בשנות ה-70 וה-80 הפיק וכתב תסריטים ומוזיקה לסרטים נוספים של אסי דיין, בהם "חגיגה לעיניים" (1975), "יופי של צרות" (1976), "מלך ליום אחד" (1980) ו"בחינת בגרות" (1983). ב-1976 כתב יחד עם דיין את התסריט לסרטו "גבעת חלפון אינה עונה", הלחין את שיר הנושא של הסרט ואת השיר "תן לשים ת'ראש על דיונה", וגם שיחק בו בתפקיד קטן (ש"ג המוצב). ב-1992 הלחין את פסקול סרטו של דיין "החיים על פי אגפא", שבו נכללו גם לחניו לשירים "דניאלה" ו"במקום הזה" שכתב דיין. על סרט זה זכה אלטר בפרס אופיר למלחין הטוב ביותר.
אלטר הלחין את המוזיקה גם למספר סרטים של טל רון - "פוטו רומן" (1987) ו"יוסל'ה, איך זה קרה?" (1989), ואת "סופו של מילטון לוי" (1981) של ניסים דיין.
ב-1985 ביים סרט עצמאי, "אירית עירית", ושר את שיר הנושא שלו. הסרט עוסק בחברותן המיוחדת של אשתו דאז אירית אלטר עם עירית רזילי, אשתו לשעבר של ידידו הטוב אושיק לוי. ב-1986 ביים את הסרט "כח משיכה", שעבורו הלחין דני רובס את המוזיקה. באותה השנה ביים את הסרט "השגעון הגדול" בכיכובם של ספי ריבלין ואריק לביא. ב-1989 שיחק בסרט "אחד באפריל" לצדה של ציפי שביט.
אלטר הלחין את השיר עוד חוזר הניגון למילים של נתן אלתרמן, שביצעה במקור נירה גל וזכה לגרסת כיסוי ידועה בביצועו של ברי סחרוף. זמרים נוספים ששרו שירים בלחנו של אלטר הם יעל לוי ("גשם הקשב לנשים"), חנן גולדבלט, נורית גלרון ומזי כהן.
בשנות ה-2000 עמד אלטר בראש קרן הקולנוע הישראלי ובמחלקות ההפקות המקוריות של טלעד. מכהן כחבר ההנהלה הציבורית של הקרן החדשה לקולנוע וטלוויזיה.
בשנים 2004–2008 שימש אלטר כמנהל מחלקת הדרמה של זכיינית השידור רשת. כמו כן ניהל את מחלקת הדרמה של הוט.
אלטר שיחק בעונה השנייה והשלישית של הסדרה "שטיסל", בתור איזי קאופמן, בעל גלריה אשר מגלה את כישרונו של עקיבא שטיסל ומציע לו לפתח את כישרון הציור שלו.
ב-2011 יצא אלבומו הראשון, "נסיעה".
בספטמבר 2024 אלטר זכה בפרס מפעל חיים במסגרת פסטיבל "סאונדטראק תל אביב".